Jy kan dit nie alleen doen nie 03/28/2014
Jy kan dit nie alleen doen nie (2) Jy mag dalk 'n groot visionêr wees, maar jy sal nie sukses behaal totdat jy leer om ander met jou visie te inspireer en dit aan hulle oor te dra nie. Derhalwe, terwyl die vermoë om te kommunikeer belangrik is om jou visie aan ander oor te dra, verg dit meer as dit. Jy moet geloofwaardigheid en oortuiging hê. Mense sal slegs by jou visie aanbou as jy die hoeksteen daarvoor is. Om ander mense van die betekenis van jou visie te oortuig kan slegs gebeur as jy self van die beduidenis daarvan oortuig is. Dit vereis die regte boodskap, oorgedra op die regte manier, deur die regte boodskapper, aan die regte mense, op die regte tyd. Die sielkundige en skrywer Dr. Larry Crabb beskryf hierdie ineenskakeling so: 'Die visie wat ons aan ander oordra oor wie en wat hulle kan word, het krag as dit die weerklank eggo wat die gees reeds in hul siel gespreek het.' Daardie krag kan mense oortuig om jou te volg in die navolging van jou visie, en so jou kanse op sukses aansienlik verhoog. Daar is 'n interessante wiskundige dinamika in die Bybel wat sê dat een mens 'n duisend kan agtervolg, maar twee mense kan tienduisend op vlug jaag (Deuternomium 32:30 NV). Ja, die Skrif leer ons die mag van sinergie. As jy die regte mense betrokke het, tesame met die seën van die Here, sal jy meer regkry as wat jy ooit gedroom het om te kon doen. Sielskos: Matt 28:16-20; 2 Kor 13:14; Jona 1:18; Joh 15:18-26 Click here to edit.
Here, Bid asseblief vir myHere daar is geen aardse woorde wat ek het om te sê Ek is nou op die punt waar ek nie weet hoe om te bid Ek verstaan dit nie Here, my hart is regtig verskeur Hoe meer ek daarna streef om U te vertrou, hoe meer skaaf my geloof Ek weet U het geen gunstelinge, U woord is duidelik Wat U gedoen het vir ander, kan U doen vir my Ek weet U is tot alles in staat en ek weet dat U in beheer is Tog het ek nodig om te weet dat U daar is as ek my siel ontbloot . Here ek kom nederig voor U en kniel by U troon Vra ek U Here om my vas te hou, ek voel so alleen Ek is dankbaar vir die gebede van vriende en familie Maar daar is een ding wat ek van U vra Here Sal U asseblief vir my bid?Sy antwoord was: "My kosbare kind, Ek sê vir julle Maak nie saak hoe dinge nou lyk, Ek gaan na jou omsien. Werp jou sorge op my, jou pyn, Ek verstaan Onthou: Ek sal jou vashou in my hande met die spyker merke. Vitamines vir geestelike gesondheid 03/26/2014
Moet nooit God as vanselfsprekend aanvaar nie. Moenie te vertroud raak met geestelike dinge nie. Simson het en duur daarvoor betaal. Nadat Delila die geheim van sy krag ontdek het, het sy 'vir Simson op haar skoot aan die slaap gemaak en 'n man geroep, en hy het Simson se sewe haarlokke afgeskeer. So het sy hom laat swak word, sy krag het verdwyn. Toe sy sê: "Die Filistyne is hier, Simson!" het hy wakker geskrik en gedink: ek sal weer uitstap soos die vorige kere en my losruk. Maar hy het nie besef dat die Here hom verlaat het nie Die Filistyne het hom gegryp...' (Rigters 16:19-21 NV). Dis 'n tragiese verhaal. Simson is gebore om Israel na oorwinning te lei. In plaas daarvan het hy toegegee aan kleinlike begeertes, met die vyand geheul en gedink hy kon daarmee wegkom. Luister wat hy sê: 'Ek sal weer uitstap soos die vorige kere...' Maar dit was een keer te veel. Sy ongehoorsaamheid het hom nie voorheen van sy krag ontneem nie, maar wel die keer. Hy het 'n grens oorgesteek en sy sig verloor, sy krag, sy vryheid, sy geloofwaardigheid, en sy diensbaarheid. Uiteindelik is hy as gevangene van die Filistyne dood. Jy mag dink: 'Deesdae se toewyding is effe kras.' Nee, dit is beskermend! Die Bybel sê: '[Wie] die Here respekteer en dien, begin...wysheid kry...' (Spreuke 9:10 BVA). As jy aanhou om ongehoorsaam te wees oor wat God jou aangesê het om te doen en dink jy kan die gevolge ontkom, stuur jy op moeilikheid af. Bekeer jou, maak reg met God en kom terug op die pad terwyl jy nog kan.Sielskos: Eseg 10-13; Lukas 1:67-80; Ps 139:13-24; Spr 13:25
Eendag is nie op die kalender nie deur Stephan Joubert 03/26/2014
"Ek gaan nog eendag groot dinge vir die Here doen." "Eendag as ek meer tyd op hande het, gaan ek weer by die kerk betrokke wees." "Eendag as die misdaad afneem..." "Eendag as herlewing uitbreek..." Sulke taal is aan die orde van die dag in ons woordeskat. Toe onthou ek 'n liedjie van John Foggerty van die Creedence Clearwater Revival faam wat sing: "Someday never comes." Toe besef ek daar is nie 'n dag met die naam "eendag" op ons kalenders is nie. Daar's wel 'n Maandag, Dinsdag, Woensdag... maar nêrens 'n eendag nie. So 'n dag bestaan eenvoudig nie. Ons het dit self opgemaak.Op God se kalender is daar wel een ander dag, naas 'n Donderdag, Vrydag, Saterdag of Sondag. Ek praat van VANDAG. 2 Korintiërs 6:2 skryf dat vandag God se gunsteling dag is. Dit is sy dag van redding. Vandag is die dag van groot dinge, nie môre of oormôre nie. Ook nie volgende week of aanstaande jaar nie. Te veel mense sit al hulle hoop op eendag. Tog het God net vandag vir ons gegee om tot Sy eer te leef. Hy het vandag op die hemelse kalender aangeteken en by ons elkeen afgelewer wat hierdie woorde lees. Ons het vandag as 'n geskenk uit die Here se hand ontvang. Ons moet elke stukkie tyd wat in vandag weggepak is van hoek tot wal uitkoop, soos wat Paulus vir die Efesiërs skryf. Vandag is kosbaar. Dit is die enigste stukkie tyd wat ons tans tot ons beskikking het. Gister is reeds 'n nagreis agter ons en môre lê nog ver in die toekoms. Maar vandag kan ons met vars woorde en opregte dade die Here eer en ander mense dien, soos wat Kolossense 3 van ons vra. Hoekom dan wag tot eendag? Daar's in elk geval nie so 'n dag op enige kalender nie. Kies vir God se vandag en leef!
Soek na jou 03/25/2014
EK'T JOU GESOEK!Innie suikerpot - omdat jy sweet isInnie museum - omdat jy kosbaar is By di Olimpiese Spele - omdat jy die beste isMaar ek't jou gekry by Jesus se voete - omdat jy Syne is!
Bekommernis - so maak mens!. 03/22/2014
Geloof en bekommernis is nie vriende nie. Inteendeel. Bekommernis is 'n geloofsdief. Psalm 37 bied egter 'n paar belangrike beginsels om uit bekommernis se kloue vir altyd te ontsnap: "Moenie jou energie mors om heeltyd oor slegte mense te praat nie" (vers 1). Los die skelms vir die Here. Hy het hulle naam en adres. Hy sal met hulle afreken. "Glo in die Here" (vers 3). Kies om jou aandag net op God te fokus. Kyk weg van negatiewe dinge; kyk na God. Kies elke dag van voor af om aan Hom vas te hou. "Doen goeie dinge vir ander mense" (vers 3). Raak betrokke by ander. Jy is geroep om 'n impak in die wêreld te maak. Wees 'n lewende inspirasie vir mense rondom jou. Sorg dat jou naam en adres op die lippe is van een persoon wat regtig swaarkry. Wees die hande en voete van ons Heer vir mense in nood. "Wees elke oomblik bly dat jy die Here ken. Hy sal sorg dat jy kry wat jy wil hê" (vers 4). Kies vir vreugde, die Here se soort. Wees bly dat die Here jou ken en liefhet. Nee, jy is nie maar net 'n nommer hier op aarde nie. Jy het Koninklike bloed in jou are, Christus S'n. "Stel jou lewe elke dag in die Here se hand. Glo in Hom; Hy sal jou op die regte pad hou" (vers 5-6). Meld daagliks aan vir aktiewe diens by die Here. Vertrou God blindelings om jou lewe op sy regte pad te hou. GebedHeer, gee dat bekommernis vandag tweede kom in my hart Laat dit sommer die heeldag lank verloor, asseblief!Haal alle negatiewe gedagtes uit my hart. Verwyder donkerte en hooploosheid van my lewe se perseel af. Hoor my as ek op die hemel se deurstoep voor U kniel My lewe is in u hande, Here Vul my met u Gees en met nuwe hoop In Jesus se Naam, amen Die Here weet ..... 03/21/2014
Wanneer jy moeg en moedeloos voel weens Verpletterende omstandighede en situasies .... Weet die Here hoe hard jy probeer het. Wanneer jy so lank trane gestort het En jou hart is beklemd .... Het die Here jou trane getel. As jy voel jou lewe is doelloos En die tyd het jou agtergelaat . Was die Here saam met jou. Wanneer jy eensaam voel en jou vriende Te besig is om te bel of nie verstaan nie .... Wag die Here saam met jou. Die Here is aan jou sy wanneer jy dink jy alles Probeer het en nie meer raad weet nie .. Hy het die oplossing. Wanneer niks sin maak nie en jy seer, Verwar of gefrustreerd voel .... Het die Here die antwoord. As jou blik op die lewe verhelder En jy tekens van hoop in die lewe vind .... Het die Here vir jou gefluister. Wanneer alles klopdisselboom gaan En jy volop stof tot dank het .. Het die Here jou geseën. Wanneer iets verstommends gebeur En jy daardie spesiale iemand vind ....Het die Here se glimlag op jou gerus. As jy 'n droom het om te volg En ook 'n werklikheid om uit te lewe . Het die Here jou oë geopen en jou naam genoem. Onthou net, waar jy ook al is, en wat jy ook al in die gesig staar . DIE HERE WEET! Gedagte 03/21/2014
Gedagte vir die dag : Dis nie die val in die water nie, maar die lê daarin, wat veroorsaak dat jy verdrink.
Familie kombers 03/21/2014
Die lewe is soos 'n kombers wat te klein is... Trek jy jou skouers toe, is jou voete oop - Trek jy jou voete toe, is jou skouers oop - Gelukkig vir ons wat geleer het om ons knieë te buig... Want met gebed is jy van kop tot tone toe... en is daar nog plek vir almal vir wie jy omgee!!! Donkies 03/21/2014
Twee donkies wei in die veld naby Jerusalem. Eerste donkie:" Ek kan dit nie verstaan nie , eergister het almal my toegejuig en hul klere en palmtakke op die pad gegooi sodat ek met Jesus op my rug daar oor kon loop. Maar van gister af is ek weer net mooi niks . Niemand sien my meer raak nie." Tweede donkie:" Ja dit werk maar so, sonder Jesus is jy niks in die lewe nie."